wannaphong/clean_thaiwikipedia huggingface dataset:
# ปีเตอร์ แบตกิน
ปีเตอร์ แบตกิน (11 เมษายน ค.ศ. 1953 – 12 มกราคม ค.ศ. 2018) เป็นนักขายทอดตลาดชาวอังกฤษ รู้จักกันในฐานะเป็นนักกิจกรรมในประเทศรัสเซีย
# เคลือบฟัน
เคลือบฟัน  คือส่วนที่แข็งที่สุด และเป็นชั้นแร่ที่อยู่นอกสุดของฟัน และเป็นหนึ่งในเนื้อเยื่อสี่ส่วนสำคัญในการสร้างฟัน โดยมีส่วนประกอบของแคลเซียมและฟอสเฟต

เคลือบฟันเป็นเนื้อเยื่อที่สามารถมองเห็นได้ โดยถูกสร้างขึ้นจากเนื้อฟัน
# อาชีวอนามัย
อาชีวอนามัย  เป็นการคาดคะเน การรับรู้ การประเมิน การควบคุมและป้องกันภัยจากงานซึ่งอาจส่งผลให้เกิดการบาดเจ็บ การเจ็บป่วย หรือมีผลกระทบต่อความเป็นอยู่ดีของคนงาน ภัยหรือสิ่งเร้าความเครียดเหล่านี้มักแบ่งเป็นทางชีววิทยา เคมี กายภาพ การยศาสตร์และจิตสังคม ความเสี่ยงของผลต่อสุขภาพจากสิ่งเร้าความเครียดหนึ่ง ๆ เป็นฟังก์ชันของภัยคูณด้วยการสัมผัสของปัจเจกหรือกลุ่ม สำหรับสารเคมี สามารถเข้าใจภัยได้เป็นโพร์ไฟล์การตอบสนองขนาด (dose response profile) ซึ่งมักยึดตามการศึกษาหรือแบบจำลองทางพิษวิทยา นักอาชีวอนามัยทำงานใกล้ชิดกับนักพิษวิทยาในการทำความเข้าใจภัยทางเคมี นักฟิสิกส์สำหรับภัยทางกายภาพ และแพทย์และนักจุลชีววิทยาสำหรับภัยทางชีวภาพ นักอนามัยสิ่งแวดล้อมและอาชีวอนามัยถือเป็นผู้เชี่ยวชาญในศาสตร์การสัมผัส (exposure science) และการจัดการความเสี่ยงสัมผัส นักอนามัยจะใช้ความเชี่ยวชาญด้านศาสตร์การสัมผัสเพื่อป้องกันคนงาน ผู้บริโภค และชุมชน หรืออย่างใดอย่างหนึ่ง ขึ้นอยู่กับชนิดของงาน
# โกลบอล (กีฬา)
โกลบอล  เป็นกีฬาประเภททีมชนิดหนึ่งสำหรับนักกีฬาที่มีความพิการทางสายตา เริ่มมีมาตั้งแต่หลังสงครามโลกครั้งที่ 2 โดยทหารผ่านศึกที่ได้รับความพิการเป็นผู้ริเริ่ม และได้ถูกบรรจุเป็นกีฬาสาธิตครั้งแรกในพาราลิมปิกฤดูร้อน 1972 ที่ไฮเดิลแบร์ก ประเทศเยอรมนีตะวันตก

โกลบอลเป็นการเล่นระหว่างทีม 2 ทีม โดยผู้เล่นในสนามทีมละ 3 คน และแต่ละทีมมีผู้เล่นสำรองได้สูงสุดอีก 3 คน โดยเล่นอยู่ในพื้นที่สนามรูปสี่เหลี่ยมผืนผ้า ยาว 18 เมตร และกว้าง 9 เมตร ซึ่งมีเส้นกลางแบ่งสนามออกเป็นสองส่วน ประตูกว้าง 9 เมตร และสูง 1.30 เมตร อยู่ท้ายสนามทั้งสองฝั่งนักกีฬาทุกคนในสนามจะต้องปิดตาโดยอุปกรณ์บังตา วัตถุประสงค์ของการเล่น คือ แต่ละทีมกลิ้งลูกบอลที่มีกระดิ่งอยู่ภายใน ให้เข้าประตูของฝ่ายตรงข้ามและอีกฝ่ายหนึ่งก็จะต้องคาดการณ์ และต้องพยายามป้องกันประตูของตนเองไม่ให้บอลเข้าประตู สลับกันรุกและรับภายในสองครึ่งเวลา แบ่งเป็นครึ่งเวลาละ 10 นาที และพัก 5 นาที ผู้เล่นสามารถโยนลูกบอลติดต่อกันได้ 2 ครั้งเท่านั้นและการโยนลูกบอลเข้าประตูฝ่ายตนเองโดยมิได้ตั้งใจหรืออุบัติเหตุจะไม่ถือว่าได้ประตูจากการโยน เป็นต้น นอกจากนั้น การส่งเสียงรบกวนใด ๆ ของฝ่ายรุกหรือสมาชิกทีมในขณะโยนลูกบอลต่อการป้องกันประตูของฝ่ายรับจะต้องถูกลงโทษโกลบอล (Goalball): กีฬายอดนิยมของผู้พิการทางสายตา
# อัลเบร์ต รุสนัก
อัลเบร์ต รุสนัก (เกิดวันที่ 7 กรกฎาคม ค.ศ. 1994) เป็นนักฟุตบอลอาชีพชาวสโลวาเกีย ปัจจุบันลงเล่นให้กับสโมสรเรอัลซอล์ตเลคในเมเจอร์ลีกซอกเกอร์ ตำแหน่งกองกลางตัวรุก

 ทีมชาติ 
รุสนักลงเล่นให้กับทีมชาติชุดใหญ่ครั้งแรกเมื่อวันที่ 15 พฤศจิกายน ค.ศ. 2016 ในนัดที่พบกับออสเตรีย โดยลงมาเป็นตัวสำรองในนาทีที่ 46 แทนที่ของ Jakub Holúbek

ในปี ค.ศ. 2017 เขาลงเล่นเกือบทุกนัด ยกเว้นนัดที่พบกับยูกันดาและสวีเดนที่อาบูดาบี สหรัฐอาหรับเอมิเรตส์ นอกจากนี้ เขายังลงเล่น 5 จาก 6 นัดในฟุตบอลโลก 2018 รอบคัดเลือก เขาจ่ายบอลสำเร็จหนึ่งครั้งในนัดสุดท้ายที่พบกับมอลตา โดยจ่ายให้อ็อนเดรย์ ดูดา ทำประตูได้

รุสนักทำประตูแรกในนามทีมชาติ ในนัดแรกของปี ค.ศ. 2018 ซึ่งพบกับสหรัฐอาหรับเอมิเรตส์ ในการแข่งขันฟุตบอลชิงถ้วยพระราชทานคิงส์คัพที่กรุงเทพมหานคร เขาทำประตูในนาทีที่ 42 จากการยิงด้วยเท้าขวา

 ประตูในนามทีมชาติ 
อ้างอิง:

 #  วันที่  สนาม  คู่แข่ง  สกอร์  ผล  การแข่งขัน 1.  22 มีนาคม ค.ศ. 2018  ราชมังคลากีฬาสถาน, กรุงเทพมหานคร, ไทย    1–0  2–1  คิงส์คัพ 2018

 เกียรติประวัติ 
 สโมสร 
FC Groningen
เคเอ็นวีบีคัพ: 2014–15
# ภูเขาวากากูซะ
ภูเขาวากากูซะ (วะคะคุสะ-ยะมะ) หรือที่รู้จักกันในชื่อ ภูเขามิกาซะ (三笠山 มิคะสะ-ยะมะ) เป็นภูเขาที่ตั้งอยู่ในเมืองนาระ จังหวัดนาระ ประเทศญี่ปุ่น อยู่บริเวณทิศตะวันออกของสวนนาระ สูง 342 เมตร (1,122 ฟุต)

 คลังภาพ
# มาร์ชฟอร์เอาเออร์ไลฟ์
การเดินขบวนเพื่อชีวิตของพวกเรา หรือ เดอะมาร์ชฟอร์เอาเออร์ไลฟ์  เป็นการเดินขบวนที่เกิดขึ้นเมื่อวันที่ 24 มีนาคม 2561 ในวอชิงตัน ดี.ซี. รวมถึงรัฐอื่นของสหรัฐ ตลอดจนนครต่าง ๆ ทั่วโลก โดยมีนักเรียนนักศึกษาเป็นผู้วางแผนจัดกิจกรรมนี้ร่วมกับองค์การเอฟวรีทาวน์ฟอร์กันเซฟตี ซึ่งสืบเนื่องจากเหตุยิงกันในโรงเรียนมัธยมสโตนแมนดักกลาส เมืองพาร์คแลนด์ รัฐฟลอริดา เมื่อวันที่ 14 กุมภาพันธ์ ปีเดียวกัน ซึ่งทำให้มีผู้เสียชีวิต 17 คน

ประเด็นเรียกร้องของการเดินขบวนครั้งนี้ คือ การยกเลิกการจำหน่ายอาวุธปืนในงานแสดงยุทธภัณฑ์ต่าง ๆ การนำรัฐบัญญัติว่าด้วยความปลอดภัยสาธารณะและการป้องกันการใช้อาวุธเพื่อสันทนาการ พ.ศ. 2537 ซึ่งพ้นสมัยการบังคับใช้เมื่อ พ.ศ. 2547 กลับมาใช้อีกครั้ง รวมถึงรณรงค์ให้มีการห้ามจำหน่ายรังกระสุนความจุสูง

การเดินขบวนครั้งนี้นับเป็นการประท้วงที่จัดโดยนักเรียนและนักศึกษาที่มีผู้เข้าร่วมมากที่สุดในประวัติศาสตร์สหรัฐ แต่ถ้านับรวมการประท้วงที่ประชาชนเป็นผู้จัดทั้งหมดจะมีผู้เข้าร่วมมากเป็นอันดับที่สาม รองจากการเดินขบวนเพื่อรณรงค์สิทธิสตรีในสหรัฐเมื่อปี 2560 และ 2561 ตามลำดับ
 ระเบียงภาพ
# มนุษย์หลุมหลบภัยบ้าหลุดโลก
มนุษย์หลุมหลบภัยบ้าหลุดโลก (อังกฤษ: Blast from the Past) เป็นภาพยนตร์ สัญชาติอเมริกา สร้างขึ้นเมื่อปี ค.ศ. 1999 กำกับโดย ฮิวจ์ วิลสัน นำแสดงโดย เบรนแดน เฟรเซอร์, อลิเซีย ซิลเวอร์สโตน, คริสโตเฟอร์ วอลเคน, ซิสซี สเปเซก, เดฟ โฟลีย์

เนื้อเรื่องย่อ
เมื่อ ดร. อัจฉริยะผู้เกลียดคอมมิวนิสต์เข้าไส้ คิดว่าถ้าสงครามเย็นยังดำเนินต่อไป จะต้องเกิดสงครามขึ้นแน่ จึงได้ทำการสร้างหลุมหลบภัยใต้ดินขึ้นที่หลังบ้านของเขา และได้ลงไปอาศัยอยู่ในหลุมหลบภัย เนื่องจากเข้าใจผิดว่าคิดว่าเครื่องบินตกเป็นระเบิดที่รัสเซียมาทิ้งบอมบ์ที่อเมริกา หลังจากผ่านไปได้ 30 กว่าปี จนลูกชาย อดัม เว็บเบอร์ โตเป็นหนุ่ม จึงได้ส่งให้อดัมขึ้นมาบนพื้นดินอีกครั้งเพื่อซื้อของใช้ที่จำเป็นเนื่องจากร่อยหรอลงแล้ว เขาจึงได้พบกับ อีฟ เรื่องวุ่น ๆ กับความรักของเขาจึงเกิดขึ้น

นักแสดง
 เบรนแดน เฟรเซอร์ รับบท อดัม เว็บเบอร์
 อลิเซีย ซิลเวอร์สโตน รับบท อีฟ รัสติคอฟฟ์
 คริสโตเฟอร์ วอลเคน รับบท คัลวิน เว็บเบอร์
 ซิสซี สเปเซก รับบท เฮเลน เว็บเบอร์
 เดฟ โฟลีย์ รับบท ทรอย
 โจอี้ สลอตนิก รับบท เมลเชอร์
 เดล เรล รับบท แม่
 เร็กซ์ ลินน์ รับบท เดฟ
 บิล กราตตัน รับบท หัวหน้าของอีฟ
 นาธาน ฟิลเลียน รับบท คลิฟฟ์
 เจนิเฟอร์ ลูวิส รับบท ดร. นีน่า อารอน
 ฮิวจ์ วิลสัน รับบท เลวี่
# โคตรคน ค้นโคตรสมบัติ
โคตรคน ค้นโคตรสมบัติ (อังกฤษ: The Treasure Hunter) เป็นภาพยนตร์ สัญชาติจีน สร้างขึ้นเมื่อปี ค.ศ. 2009 กำกับโดย เควิน คาม-หยิน จู นำแสดงโดย โจว เจี๋ยหลุน, หลิน จื้อหลิง, เฉิง จื้อเหว่ย์, เฉิน เต้าหมิง, บารอน เฉิน, วิล หลิว, เมียว พู

เนื้อเรื่องย่อ
อุบัติภารกิจพิทักษ์ลายแทงมหาสมบัติแห่งอาณาจักรโบราณใต้ผืนทะเลทรายของนักสู้นิรนาม “เฉี่ยวเฟย” ให้พ้นจากเงื้อมมือของ “เดอะ คอมพานี” กองกำลังโฉดที่หวังครอบครองมหาสมบัติไว้เพียงผู้เดียว และเดิมพันสำคัญของการเผชิญหน้าครั้งนี้อยู่ที่ “หลานถิง”  หลานสาวของผู้เก็บรักษาแผนที่คนสุดท้าย ที่ถูกเดอะ คอมพานี จับตัวไป และการปกป้องมหาสมบัติครั้งนี้ แต่เขายังต้องระดมทุกทักษะการต่อสู้มาสยบเหล่าอัศวินม้าดำแห่งเดอะ คอมพานี ที่พวกมันต่างมาพร้อมลีลาการจู่โจมอันคาดไม่ถึง ท่ามกลางพายุทะเลทรายที่กำลังโหมกระหน่ำเข้ามา

นักแสดง
 เจย์ โชว รับบท เฉี่ยวเฟย
 กวน เสี่ยวถง รับบท หลานถิง (วัยเด็ก)
 หลิน จื้อหลิง รับบท หลานถิง (วัยสาว)
 เฉิง จื้อเหว่ย์ รับบท พอร์ค ริบ
 เฉิน เต้าหมิง รับบท อาจารย์หัว ถิงปัง
 บารอน เฉิน รับบท อินทรีย์ทะเลทราย
 วิล หลิว รับบท ไฟรเดย์
 เมียว พู รับบท 13 กระบี่
# มิคัล จูริช
มิคัล จูริช (เกิดวันที่ 1 มิถุนายน ค.ศ. 1988) เป็นนักฟุตบอลกองหน้าชาวสโลวาเกีย ปัจจุบันลงเล่นให้กับสโมสรฟุตบอลอานอร์โทซิสฟามากุสตา (ยืมตัวจาก Orenburg) และทีมชาติสโลวาเกีย

 สโมสรอาชีพ 
จูริชเข้าร่วมสโมสร Banská Bystrica เมื่อเขาอายุ 14 ปี โดยใช้เวลาลงเล่นในชุดเยาวชนสามปี ต่อมาเขาลงเล่นนัดแรกในสโลวักซูเปอร์ลีกา ในนัดที่แพ้ Ružomberok 2–0 เมื่อวันที่ 9 พฤศจิกายน ค.ศ. 2005 เมื่อผ่านไปห้าฤดูกาล เขาทำได้ 18 ประตูจาก 114 นัดที่ลงเล่น

ในเดือนสิงหาคม ค.ศ. 2010 เขาถูกปล่อยยืมตัวให้กับวิกตอเรีย เปิลเซน ในเช็กเฟิสต์ลีก เป็นเวลาหนึ่งปี และได้รับข้อเสมอให้ซื้อขาด เขาลงเล่นนัดแรกให้กับเปิลเซนซึ่งบุกชนะ České Budějovice 3–0 เมื่อวันที่ 28 สิงหาคม ค.ศ. 2010 และเขาก็พาเปิลเซนคว้าแชมป์เช็กเฟิสต์ลีก ซึ่งเป็นแชมป์ลีกสมัยแรกของเขา เขาทำสองประตูให้กับเปิลเซนในยูฟ่าแชมเปียนส์ลีก ฤดูกาล  2011–12 โดยแบ่งเป็นหนึ่งลูกในรอบเพลย์ออฟที่ชนะโคเปนเฮเกน 2–1 และอีกลูกในรอบแบ่งกลุ่ม นัดที่เสมอมิลาน 2–2

วันที่ 26 มกราคม ค.ศ. 2017 เขาเซ็นสัญญากับ FC Orenburg สโมสรในรัสเซียนพรีเมียร์ลีก และในวันที่ 17 มกราคม ค.ศ. 2018 เขาถูกปล่อยยืมตัวให้กับ อานอร์โทซิส ฟามากุสตา จากประเทศไซปรัส เป็นเวลาครึ่งฤดูกาล

 ทีมชาติ 
จูริชลงเล่นครั้งแรกให้กับทีมชาติสโลวาเกียในนัดกระชับมิตรที่บุกชนะเดนมาร์ก 3–1 เมื่อวันที่ 15 สิงหาคม ค.ศ. 2012 

เขายิงประตูแรกในนัดที่ชนะสวิตเซอร์แลนด์ 3–2 เมื่อวันที่ 13 พฤศจิกายน ค.ศ. 2015 โดยเขาทำได้สองประตูในนัดนั้น สี่วันถัดมา เขาทำประตูอีกครั้งในนัดที่ชนะไอซ์แลนด์ 3–1

จูริชทำประตูที่สี่ของเขา ในนัดกระชับมิตรที่แพ้เยอรมนี 3–1 ที่เอาก์สบูร์ก ซึ่งเป็นการลงเล่นในนามทีมชาตินัดที่ 25 ของเขา

 ประตูในนามทีมชาติ 
ข้อมูลล่าสุดเมื่อ 22 มีนาคม ค.ศ. 2018

#วันที่สนามนัดที่ลงเล่นคู่แข่งสกอร์ผลการแข่งขัน113 พฤศจิกายน ค.ศ. 2015Štadión Antona Malatinského, เตอร์นาวา, สโลวาเกีย211–03–2กระชับมิตร22–0317 พฤศจิกายน ค.ศ. 2015Štadión pod Dubňom, Žilina, สโลวาเกีย223–13–1กระชับมิตร429 พฤษภาคม ค.ศ. 2016เอาก์สบวร์ค อารีนา, เอาก์สบูร์ก, เยอรมนี252–13–1กระชับมิตร522 มีนาคม ค.ศ. 2016ราชมังคลากีฬาสถาน, กรุงเทพมหานคร, ไทย372–02–1คิงส์คัพ 2018

 เกียรติประวัติ 
 เปิลเซน 
 เช็กเฟิสต์ลีก (3): 2010–11, 2012–13, 2015–16
 เช็กซูเปอร์คัพ (2): 2011, 2015
# ทางด่วนในประเทศเกาหลีใต้
ทางด่วนในประเทศเกาหลีใต้  เรียกอย่างเป็นทางการว่า ทางด่วนแห่งชาติ  เดิมได้รับการกำหนดหมายเลขตามลำดับการก่อสร้าง จนกระทั่งวันที่ 24 สิงหาคม ค.ศ. 2001 ก็ได้รับการกำหนดหมายเลขในรูปแบบที่ค่อนข้างคล้ายกับระบบทางหลวงอินเตอร์สเตตของสหรัฐอเมริกา ป้ายสัญลักษณ์ของทางด่วนในประเทศเกาหลีใต้ก็คล้ายกันกับของอินเตอร์สเตตของสหรัฐอเมริกาเช่นกัน เพราะมีรูปร่างป้ายมีลักษณะเป็นโล่ และสีป้ายที่เป็นสีแดง สีขาว และสีน้ำเงิน ซึ่งเป็นสีในธงชาติเกาหลีใต้

 เส้นทางสายหลักกำหนดเป็นหมายเลขสองหลัก เส้นทางสายเหนือ-ใต้จะเป็นเลขคี่ ส่วนเส้นทางสายตะวันออก-ตะวันตกจะเป็นเลขคู่ โดยหมายเลขของเส้นทางสายประธานจะลงท้ายด้วยเลข 5 หรือ 0 ขณะที่เส้นทางสายรองประธานจะลงท้ายด้วยเลขอื่น ๆ
 เส้นทางสาขาเป็นหมายเลขสามหลัก โดยที่สองหลักแรกจะสอดคล้องกับเส้นทางสายหลัก
 เส้นทางวงแหวนเป็นหมายเลขสามหลัก ที่มีหลักแรกสอดคล้องกับรหัสไปรษณีย์ของเมืองนั้น ๆ
 หมายเลข 70–99 ไม่ใช้ในประเทศเกาหลีใต้ แต่จะเก็บไว้กำหนดในกรณีที่มีการรวมประเทศเกาหลี
 ทางด่วนคย็องบูกำหนดเป็นหมายเลข 1 เพราะเป็นทางด่วนสายแรกและสำคัญมากที่สุดในประเทศเกาหลีใต้

 แหล่งข้อมูลอื่น 

 MOLIT – กระทรวงที่ดิน โครงสร้างพื้นฐาน และคมนาคม รัฐบาลเกาหลี
# แจ็ก ดักลัส
จอห์น แพทริก ดักลัส (เกิดในวันที่ 30 มิถุนายน ค.ศ. 1988) รู้จักกันในนามแฝงออนไลน์ว่า แจ็กส์ฟิลม์ส (jacksfilms) เป็นทั้งยูทูบเบอร์, นักแสดงตลก, นักร้องในเว็บ, ผู้สร้างภาพยนตร์ และนักดนตรีชาวอเมริกัน

เขาเริ่มทำงานออนไลน์โดยการสร้างช่องยูทูบใน ค.ศ. 2006 เมื่อจำนวนผู้เข้าชมมากขึ้น เขาจึงเล่นซีรีส์คอมเมดีตามความคิดเห็นและคำขอของผู้คน เช่น Your Grammar Sucks (YGS), JackAsk และ Yesterday I Asked You (YIAY) ในเดือนตุลาคม ค.ศ. 2020 ดักลัสประกาศตอนจบของ YGS และ JackAsk และจะจัดไลฟ์ทัวร์ YIAY Live ใน ค.ศ. 2020 แต่ถูกเลื่อนไปยังเดือนมกราคม ค.ศ. 2021 เนื่องจากการระบาดทั่วของไวรัสโคโรนา พ.ศ. 2562–2563

 รางวัล 
 ปี สาขา รางวัล ผล อ้างอิง 2018 ชอร์ตี อวอร์ดส YouTuber of the Year  2018 สตรีมีย์ อวอร์ดส Overall Comedy  2019 สตรีมีย์ อวอร์ดส Comedy
# มิสเตอร์แอนด์มิสเอเชียไทยแลนด์
มิสเตอร์แอนด์มิสเอเชียไทยแลนด์  เป็นชื่อของการประกวดนางงามในประเทศไทย จัดขึ้นเป็นครั้งแรกเมื่อปี พ.ศ. 2557 ซึ่งผู้ชนะการประกวดจะต้องเป็นตัวแทนของประเทศเข้าร่วมการประกวดมิสแอนด์มิสเตอร์เอเชีย

 รายชื่อผู้ได้รับตำแหน่งมิสเตอร์เอเชียไทยแลนด์ 
ปี พ.ศ. (ค.ศ.)ผู้ดำรงตำแหน่งจังหวัดสถานที่จัดประกวดผู้เข้าประกวด2557 (2014)สุรพงค์ แต้มคุณสงขลาเดอะซีน12Mr.Asia thailand 2014 รอบชิงชนะเลิศ . เรียกข้อมูลเมื่อ 22 พฤษภาคม พ.ศ. 2561.ผู้เข้าประกวด MR.ASIA THAILAND 2014  . เรียกข้อมูลเมื่อ 22 พฤษภาคม พ.ศ. 2561. 2556 (2013)คฑา อนันทคุณชลบุรีเดอะเจ้าพระยาครุยส์ 6ผู้เข้าประกวด MR.ASIA THAILAND 2013 . เรียกข้อมูลเมื่อ 22 พฤษภาคม พ.ศ. 2561.

 เรียงลำดับจังหวัดของผู้ชนะ 

จังหวัดจำนวนปีที่ชนะ สงขลา1 2014ชลบุรี2013

  รองชนะเลิศ 
ปีรองอันดับ 1รองอันดับ 22014ภรต อนันตวงศ์วัชรพงศ์ รอดขำปิยเศรษฐ์

  ผลงานการประกวดระดับนานาชาติ  
สัญลักษณ์สี

 มิสเอเชีย 

ปีผู้ดำรงตำแหน่งจังหวัดตำแหน่งในการประกวดรางวัลพิเศษ 2015พิมพ์ชนก โพธิ์ธนพนต์กรุงเทพมหานครไม่ทราบข้อมูล 2012ฐิติกา อุชุไพบูลย์วงศ์กรุงเทพมหานครไม่ทราบข้อมูลนางงามมิตรภาพ 2011รัศมิ์รวี วีระพงษ์กรุงเทพมหานครไม่ทราบข้อมูลนางงามมิตรภาพ 2010วรัญญา กิจวัฒนะเปิดตัว ตัวแทนสาวไทยในการประกวด Miss Asia Pageant 2010 ณ เกาะฮ่องกรุงเทพมหานครไม่ทราบข้อมูล 2008พรรณนภา ปราบภัยกรุงเทพมหานครไม่ทราบข้อมูล 2006พนิดา ศรีตากรุงเทพมหานครไม่ทราบข้อมูล 2005สุนิสา จงสวัสดิ์กรุงเทพมหานครไม่ทราบข้อมูล 2004ณหทัย เล็กบำรุงเพชรบุรีไม่ทราบข้อมูลมิสเอเชียชามมิ่ง

 มิสเตอร์เอเชีย 
ปีผู้ดำรงตำแหน่งจังหวัดตำแหน่งในการประกวดรางวัลพิเศษ 2014 สุรพงค์ แต้มคุณสงขลา ไม่ผ่านเข้ารอบ เดอะเบสต์บัดดี 2013 คฑา อนันทคุณชลบุรี ไม่ผ่านเข้ารอบ 2012 อภิวัฒน์ สีลาวงค์อำนาจเจริญรองอันดับ 1 2011 ณัฏฐกิตติ์  คชชาชลบุรีเข้ารอบ 10 คนสุดท้าย แต่งกายชุดซุปเปอร์แมนดูดีในสายตาผู้หญิง 2005 ทรรศชล พงษ์ภควัตกรุงเทพมหานครไม่ผ่านเข้ารอบ เอสเค ฟีเมลส์ เอสเอ็มเอสขวัญใจมัลติมีเดียขวัญใจศิลปิน
# ยาแชมบีนา ตแชร์วอนา
ยาแชมบีนา ตแชร์วอนา เป็นภาพยนตร์ขาวดำแนวสงครามในปีพ.ศ. 2512 ของโปแลนด์ กำกับการแสดงโดยแอวา แปแตลสกา และ ตแชสวัฟ แปแตลสกี ภาพยนตร์ได้เค้าโครงจากนวนิยายเรื่อง ฟรอนตอแว ดรอกี ของ วัลแดมาร์ กอตอวิตช์ ภาพยนตร์ถ่ายทำที่ชายหาดใกล้กับหมู่บ้านออกูนิตสา, เมืองสตาร์การ์ต, กอวอบแชก และ ชแชตชิน ภาพยนตร์เข้าฉายครั้งแรกในประเทศโปแลนด์ในวันที่ 17 มกราคม พ.ศ. 2513

 แหล่งข้อมูลอื่น 
 
 Jarzębina czerwona ที่ คีโนโปอีสค์
 Jarzębina czerwona ที่ filmweb.pl
 Jarzębina czerwona ที่ filmpolski.pl
 ภาพเบื้องหลังการถ่ายทำ ที่ Fototeka
# โรงเรียนชุมชนประชานิกรอำนวยเวทย์
โรงเรียนชุมชนประชานิกรอำนวยเวทย์ ตั้งอยู่หมู่ 8 คลองสิบสอง  ตำบลหนองสามวัง อำเภอหนองเสือ จังหวัดปทุมธานี

 ประวัติ 
โรงเรียนชุมชนประชานิกรอำนวยเวทย์ เดิมชื่อ โรงเรียนหนองสำนัก ก่อตั้งเมื่อวันที่ 29 พฤศจิกายน พ.ศ. 2480เดิมตั้งในพื้นที่วัดสุนทริการาม เป็นอาคารเรียนไม้ 1 หลัง ปัจจุบันได้ย้ายที่ตั้งใหม่ เปิดสอนระดับชั้น อนุบาล1-มัธยมศึกษาปีที่ 3 บนพื้นที่ตั้งประมาณ 5 ไร่ มีนักเรียนศึกษาอยู่ประมาณ 523 คน
 พ.ศ. 2480 เดิมชื่อโรงเรียนหนองสำนัก 
 พ.ศ. 2524-ปัจจุบัน เปลี่ยนชื่อเป็นโรงเรียนชุมชนประชานิกรอำนวยเวทย์https://data.bopp-obec.info/emis/schooldata-view_student.php?School_ID=1013270159&Area_CODE=1302

 อาคารและสิ่งก่อสร้าง 
 อาคารเรียน 017 ปีที่สร้าง 2521
 อาคารอเนกประสงค์ สปช.202/26 ปีที่สร้าง 2525
 อาคารอเนกประสงค์ สปช.203/26 ปีที่สร้าง 2536
 อาคารเรียน สปช.105/29 ปีที่สร้าง 2539
 ห้องสุขา สปช.601/26 ปีที่สร้าง 2539
 หอสมุด อื่น อื่น ปีที่สร้าง 2555
 สนามกีฬาลานกีฬาอเนกประสงค์ ปีที่สร้าง 2555
 อาคารเรียน สปช.105/29 ปีที่สร้าง 2559https://data.bopp-obec.info/emis/schooldata-view_bobec.php?School_ID=1013270159&Area_CODE=1302

 รายนามผู้อำนวยการโรงเรียน 
 รายนามผู้อำนวยการโรงเรียนชุมชนประชานิกกอำนวยเวทย์ ลำดับ ชื่อ ตำแหน่ง วาระการดำรงตำแหน่ง 1. นายสมบูรณ์ ผลนาค ผู้อำนวยการ 15 ตุลาคม พ.ศ. 2550- พ.ศ. 2554 2. นายมนัส  เอี่ยมรัตนโยธิน ผู้อำนวยการ พ.ศ. 2554- 6 พฤศจิกายน พ.ศ. 2557 3. นายวิเชียร น้อยสถิตย์ ผู้อำนวยการ 6 พฤศจิกายน พ.ศ. 2557 -  05 กรกฎาคม พ.ศ. 25604. นายบุญลือ บุญฤทธิโรจน์ ผู้อำนวยการ  14 พฤษภาคม 2561 - 30 กันยายน 25655.นางพรรณิภา  ช่วยเมืองผู้อำนวยการ01 ตุลาคม 2565 - 23 ตุลาคม 25676.นางเสาวณีย์ สมบูรณ์ศิโรรัตน์ผู้อำนวยการ13 มกราคม 2568 - ปัจจุบัน

 รางวัลและผลงาน 
 18 ธันวามคม พ.ศ. 2559 เหรียญทองและราง ประกวดสิ่งประดิษฐ์นานาชาติที่ฮ่องกง สาธารณรัฐประชาชนจีน อุปกรณ์ตัดและเปิดผลิตภัณฑ์ในครัวเรือน
 เด็กหญิงศศิธร ลอดสุโข ประถมศึกปีที่5
 เด็กหญิงสุภาวดี มีชัย ประถมศึกษาปีที่6https://www.matichon.co.th/news/398468
 รางวัลศิลปหัตถกรรมเป็นตัวแทนระดับภาค จังหวัดปทุมธานี
 รางวัลเหรียญทอง การแข่งขันประดิษฐ์พานพุ่มสักการะ ระดับชั้นประถมศึกษาปีที่ 4-6
 รางวัลเหรียญทอง การแข่งขันการประกวดดอกไม้ธูปเทียนแพ ระดับชั้นมัธยมศึกษาปีที่1-3
 รางวันเหรียญทอง การแข่งขันการประกวดเล่านิทานคุณธรรม ระดับชั้นประถมศึกษาปีที่1-3 
 รางวัลเหรียญทอง การแข่งขันการประกวดเล่านิทานคุณธรรม ระดับชั้นมัธยมศึกษาปีที่1-3
 รางวัลเหรียญเงิน การแข่งขันการประกวดสิ่งประดิษฐ์ทางวิทยาศาสตร์ ระดับชั้นมัธยมศึกษาปีที่1-3
 รางวัลเหรียณเงิน การแข่งขันการสร้างหนังสืออิเล็กทรอนิก อีบุ๊ค ระดับชั้นมัธยมศึกษาปีที่1-3
 รางวัลเหรียญทองแดง การแข่งขันสร้างเกมส์สร้างสรรค์ ระดับชั้ประถมมศึกษาปีที่4-6
 งานศิลปหัตถกรรมนักเรียน ระดับเขตพื้นที่การศึกษา ครั้งที่ 67 ประจำปีการศึกษา 2560 สังกัดเขตพื้นที่การศึกษาประถมศึกษาปทุมธานี เขต 2 ณ สพป.ปทุมธานี เขต 2
# กุณฑลิ
กุณฑลิวิทยาราช หรือ อมฤตกุณฑลิน ภาษาจีนเรียกว่า จวินถูลี่ หมิงหวาง (軍荼利明王) ภาษาญี่ปุ่นเรียกว่าว กุนดะริ เมียวโอ (軍荼利明王) เป็นหนึ่งในห้าวิทยาราช ตามคติพุทธศาสนามหายาน เป็นผู้ถือน้ำอมฤต อันเป็นน้ำทิพย์แห่งความเป็นอมตะJapan encyclopedia by Louis Frédéric p.268 Asiatic Mythology 1932 J. Hackin p.428

กุณฑลิถือเป็นนิรมาณกายของพระรัตนสัมภวพุทธะ Asiatic Mythology 1932 J. Hackin p.428

ในมณฑลของวัชรยาน กุณฑลิจะประทับอยู่ทางทิศใต้ รูปลักษณ์มีหลากหลาย ทั้งแบบ 2 พักตร์และ 4 กร แบบ 4 พักตร์ และ 8 กร เป็นต้น เรือนกายเป็นสีน้ำเงิน เนตรเป็นสีแดง มือทั้ง 2 ข้างถืออสรพิษ มือข้างหนึ่งถือหอก ข้างหนึ่งถือไม้เท้า และจักร เป็นต้น พักตรทั้ง 4 เป็นอุปมาหมายถึงการทำลายกิเลสทั้ง 4 ประการ คือ อาตมมานะ (เย่อหยิ่ง) อาตมทฤษฏิ (ความเห็นผิด) อาตมโมหะ (ความหลงผิด) และอาตมสเนหะ (การหลงรักตัวเอง) 

มนต์ประจำองค์ของกุณฑลิคือ "โอม อมฤเต หูมฺ ผฏฺ"
# ทีมอูมิซูมิ
ทีมอูมิซูมิ  เป็นการ์ตูนคอมพิวเตอร์แอนิเมชันสำหรับเด็กก่อนวัยเรียนของประเทศสหรัฐที่เน้นในแนวคิดคณิตศาสตร์ เช่นการนับ, ลำดับ, รูปร่าง, รูปแบบ, การวัด และความสมมาตร โดยไม่ใช้ทั้งหน่วยวัดแบบอังกฤษหรือระบบเมตริกTeam Umizoomi Curriculum  from NickJr, accessed 30 December 2011

ในสหรัฐ ทีมอูมิซูมิ ออกอากาศตอนแรกผ่านช่องนิคคาโลเดียนในวันที่ 25 มกราคม ค.ศ. 2010 จนมีการยืนยันว่าจะไม่ทำซีซัน 5 ต่อในวันที่ 20 กุมภาพันธ์ ค.ศ. 2014https://web.archive.org/web/20140503091929/https://ashleyfontones.tumblr.com/post/77252470488/my-staff-hoodie-came-in-the-mail-today-now-im แต่จะยังคงรีรันในช่องนิคจูเนียร์ต่อไป

ตัวละคร
มิลลิ (ให้เสียงโดย Sophia Fox ในซีซัน 1, หลังจากนั้นโดย Madeleine Rose Yen ในซีซัน 2-4) - เด็กหญิงวัย 6 ขวบที่มีความสามารถในการทำรูปแบบและการวัด
จีโอ (ให้เสียงโดย Ethan Kempner ในซีซัน 1-3 และ Juan Mirt ในซีซัน 4) - เด็กชายวัย 5 ขวบที่เป็นน้อยชายของมิลลิ ซึ่งแก้ปัญหาด้วยการใช้รูปร่างทำวัตถุ
บ็อต (ให้เสียงโดย Donovan Patton) - หุ่นยนต์สีเขียวที่สามารถขยายแขนขาเพื่อหยิบสิ่งของ หรือใช้หน้าจอบนท้องเพื่อโทรหาและแก้ปัญหาคณิตศาสตร์
อูมิคาร์ (ให้เสียงโดย P.T. Walkley) - รถสีส้มที่ช่วงขับรถให้กับทีม 
จอมโจรรูปทรง (ให้เสียงโดย P.T. Walkley): แมวที่ขโมยรูปร่าง
หมึกสควิดดี (ให้เสียงโดย Chris Phillips): หมึกที่สร้างสิ่งประดิษฐ์
เดอะทรับเบิลเมกเกอร์ส (ลิตเติลทรับเบิล (Little Trouble) ให้เสียงโดยNick Heatherington และบิกทรับเบิล (Big Trouble) ให้เสียงโดย Jason Harris): ศัตรูตัวฉกาจสองคนที่ใช้ทรับเบิลเรย์ (TroubleRays) เพื่อสร้างปัญหาในเมืองอูมิ
 ทรับเบิลทรัก : รถขนส่งของเดอะทรับเบิล
 หนูเฝ้าประตู (ให้เสียงโดย Joe Narcisco (ซีซัน 1-ต้นซีซัน 2), Chris Phillips (ปลายซีซัน 2- 4)) หนูเฝ้ายามที่อาศัยอยู่ในเมืองอูมิ

รายชื่อตอน

 ซีซัน ตอน วันที่เผยแพร่ ตอนแรก ตอนสุดท้าย 1]]
 19
   2]]
 20
   
 3]]
 19
   4]]20
# ฟุตบอลชิงถ้วยพระราชทานคิงส์คัพ ครั้งที่ 39
การแข่งขันฟุตบอลชิงถ้วยพระราชทานคิงส์คัพครั้งที่ 39 จัดขึ้นระหว่างวันที่ 21 - 23 มกราคม พ.ศ. 2552 ที่ สนามกีฬาสุระกุล ใน ภูเก็ต, ประเทศไทย.

ทีมที่เข้าร่วม

 ไทย
 เกาหลีเหนือ
 เลบานอน 
 เดนมาร์ก

สายการแข่งขัน

 โปรแกรมการแข่งขัน 

 รอบรองชนะเลิศ 

 นัดชิงอันดับที่ 3 

 นัดชิงชนะเลิศ 

 ชนะเลิศ 

 อันดับดาวซัลโว 

2 ประตู

 สุธี สุขสมกิจ

1 ประตู

 Søren Rieks
 Danny Olsen
 Ken Ilsø
 Mahmoud El Ali
 Abbas Ahmed Atwi
 ธีรศิลป์ แดงดา
 สุเชาว์ นุชนุ่ม

39
หมวดหมู่:การแข่งขันกีฬาในจังหวัดภูเก็ต
คิงส์คัพ
# มอเตอร์เวย์เอ็ม 1
มอเตอร์เวย์เอ็ม 1 เป็นมอเตอร์เวย์แนวใต้-เหนือในประเทศอังกฤษเชื่อมต่อจากลอนดอนไปยังลีดส์ ซึ่งไปบรรจบกับถนนเอ 1 (เอ็ม) เป็นมอเตอร์เวย์ระหว่างเมืองสายแรกที่แล้วเสร็จในสหราชอาณาจักร ถนนสายแรกที่สร้างเป็นมอเตอร์เวย์มาตรฐานในประเทศ คือ ทางเลี่ยงเมืองเพรสตัน ซึ่งต่อมาเป็นส่วนหนึ่งของมอเตอร์เวย์เอ็ม 6

มอเตอร์เวย์สายนี้มีระยะทาง  และแบ่งการก่อสร้างเป็น 4 ตอน ตอนส่วนใหญ่ของมอเตอร์เวย์เปิดให้บริการระหว่าง ค.ศ. 1959 และ ค.ศ. 1968 แต่ปลายทางตอนใต้ได้รับการต่อขยายในปี ค.ศ. 1977 และปลายทางตอนเหนือได้รับต่อขยายในปี ค.ศ. 1999 มอเตอร์เวย์นี้เป็นส่วนหนึ่งของทางหลวงยุโรปอี 13
# เฉิน ย่านชิง
เฉิน ย่านชิง (เกิด 5 เมษายน ค.ศ. 1979 ที่ซูโจว, มณฑลเจียงซู) เธอเป็นนักยกน้ำหนักหญิงชาวจีนซึ่งได้เข้าร่วมในโอลิมปิกฤดูร้อน 2004 และโอลิมปิกฤดูร้อน 2008 ซึ่งเธอได้รับเหรียญทองในประเภทยกน้ำหนัก 58 กิโลกรัมในการแข่งขันโอลิมปิกทั้งสอง และการได้เหรียญทองของเธอทำให้เธอเป็นผู้ที่ได้รับเหรียญทองโอลิมปิกติดต่อกัน

เธอได้รับเหรียญทองครั้งแรกในปี พ.ศ. 2538 ที่การแข่งขันชิงแชมป์ยกน้ำหนักหญิงรุ่นเยาว์แห่งเอเชีย และอีกครั้งหนึ่งในชิงแชมป์โลก 1998 เธอเคยได้เข้าร่วมในการแข่งขันโอลิมปิกฤดูร้อน 2000 แต่ว่าก็ถูกให้ออกจากการแข่งขันเนื่องจากกลุ่มนักกีฬาจีนในโอลิมปิกมีปัญหาก่อนที่จะแข่งขัน เธอยังเคยเข้าร่วมกีฬาแห่งชาติและกีฬาภูมิภาคเอเชียตะวันออก และเธอยังเคยได้รับการบันทึกสถิติโลกในการยกน้ำหนักของท่าสแนชแอนด์ลิฟต์ในปี พ.ศ. 2549

 ชีวิตส่วนตัว 
เธอเกิดมาในครอบครัวที่ยากจนที่อาศัยอยู่ในหมู่บ้านเล็ก ๆ ที่ชื่อว่า ซีชาน (西山) ที่ตั้งอยู่บนเกาะใกล้กับเมืองซูโจว พ่อแม่ของเธอเก็บผักผลไม้เป็นอาชีพ ในปี พ.ศ. 2532 พ่อแม่เธอได้ส่งเธอไปศึกษาที่โรงเรียนกีฬาของรัฐ ต่อมาผู้ฝึกสอนและอดีตนักยกน้ำหนัก Cao Xinmin ได้พาเธอไปแข่งขันกีฬายกน้ำหนักที่ซูโจว พ่อแม่ของเธอมีความฝันและสนับสนุนที่จะอยากให้เธอเป็นนักยกน้ำหนัก แต่ว่าเงินของเธอได้มาจากแค่เงินที่รัฐบาลให้เป็นค่าครองชีพ

หลังจากที่เธอถูกถอดถอนจากการแข่งขันโอลิมปิกฤดูร้อน 2000 เธอจึงถอนตัวออกจากอาชีพยกน้ำหนักในปี พ.ศ. 2544 เพื่อเรียนต่อด้านธุรกิจที่มหาวิทยาลัยซูโจวในเมืองซูโจว ต่อมาเธอก็กลับมาทำอาชีพยกน้ำหนักต่อเพื่อไปแข่งขันโอลิมปิกฤดูร้อน 2004 และ 2008
# ฟาโรห์ทาฮาร์กา
ทาฮาร์กา, หรือเขียนอีกอย่างว่า ทาฮาร์คา หรือ ทาฮาร์โก (ฮีบรู: תִּרְהָקָה, ฮีบรูปัจจุบัน: Tirhaqa, ไทเบเรี่ยน: Tirehāqā, มาเนโธเรียกว่า ทาราคอส, สตราโบเรียกว่า ทีอาร์โค) เป็นฟาโรห์แห่งอาณาจักรอียิปต์โบราณในช่วงราชวงศ์ที่ยี่สิบห้า และพระองค์ยังเป็นกษัตริย์แห่งอาณาจักรคุช

 วัยพระเยาว์ 
พระองค์เป็นพระราชโอรสของกษัตริย์ปิเย ซึ่งเป็นกษัตริย์อาณาจักรนิวเบียแห่งนาปาตา ซึ่งเป็นกษัตริย์ชาวนิวเบียนที่ได้พิชิตอียิปต์ กษัตริย์ทาฮาร์กาเป็นพระราชนัดดาและเป็นผูสืบทอดตำแหน่งของกษัตริย์ซาบาคาToby Wilkinson, The Thames and Hudson Dictionary of Ancient Egypt, Thames & Hudson, 2005. p.237 เนื่องจากการปกครองในช่วงรัชสมัยของฟาโรห์ปิเยและฟาโรห์ซาบาคาที่เจริญรุ่งเรือง จึงช่วยทำให้รัชสมัยของพระองค์เจริญรุ่งเรืองตามไปด้วย

 ช่วงการปกครอง 
รัชสมัยของพระองค์อยู่ระหว่าง 690 ถึง 664 ปีก่อนคริสตกาล หลักฐานสำคัญที่สามารถบอกระยะเวลาการปกครองของพระองค์มาจากหินสลักเซราเพียม หมายเลขที่ 192 ซึ่งในหินสลักบันทึกไว้ว่าโคอาปิสได้เกิดในปีที่ 26 ในรัชสมัยของพระองค์ และตายในในช่วงปีที่ 20 ในรัชสมัยของฟาโรห์พซัมเตกที่ 1 ทำให้โคอาปิสตัวนี้มีอายุ 21 ปี และได้สันนิษฐานว่าพระองค์ปกครองอียิปต์ประมาณ 26 ปีเศษ

 สิ้นพระชนม์ 
พระองค์ได้สิ้นพระชนม์ในเมืองธีบส์ เมื่อ 664 ปีก่อนคริสตกาล และตามมาด้วยผู้สืบทอดที่ได้รับการแต่งตั้งคือ ทันทามานิ ซึ่งเป็นพระราชโอรสของฟาโรห์ซาบาคา พระองค์ได้ถูกฝังพระศพอยู่ที่นูริ ในซูดานเหนือWhy did Taharqa build his tomb at Nuri?  Conference of Nubian Studies
# จังหวัดอาบรา
อาบรา (อีโลกาโนและ) เป็นจังหวัดที่ไม่มีทางออกสู่ทะเลในเขตบริหารคอร์ดิลเยราของประเทศฟิลิปปินส์ เมืองหลักคือบังเกด มีอาณาเขตติดต่อกับจังหวัดอีโลโคสนอร์เตทางทิศตะวันตกเฉียงเหนือ, จังหวัดอาปาเยาทางทิศตะวันออกเฉียงเหนือ, จังหวัดคาลิงกาทางทิศตะวันออก, จังหวัดบูลูบุนดูคินทางทิศตะวันออกเฉียงใต้ และจังหวัดอีโลโคสซูร์ทางทิศตะวันตกเฉียงใต้

 ภูมิศาสตร์ 
จังหวัดอาบราตั้งอยู่ทางภาคตะวันตกของเขตบริหารคอร์ดิลเยราบนเกาะลูซอน มีพื้นที่ 4,165.25 ตารางกิโลเมตร ล้อมรอบด้วยแนวเทือกเขาอีโลโคสทางทิศตะวันตก และเทือกเขาคอร์ดิลเยราเซนทรัลทางทิศตะวันออก ภายในจังหวัดมีแม่น้ำอาบราไหลจากทิศใต้สู่ทิศตะวันตก ผ่ากลางหุบเขาอาบรา และไหลไปรวมกับแม่น้ำตีเน็กที่ไหลมาจากทิศตะวันออก
# ฟุตบอลชิงถ้วยพระราชทานคิงส์คัพ ครั้งที่ 34
ฟุตบอลชิงถ้วยพระราชทานคิงส์คัพ ครั้งที่ 34 ระหว่างวันที่ 16 - 22 กุมภาพันธ์ พ.ศ. 2546 มีทีมเข้าร่วมจาก 4 ประเทศ โดยทีมที่ชนะเลิศคือ ทีมชาติสวีเดน โดยมีผลการแข่งขันดังนี้

สนามแข่งขัน
แมตช์ทั้งหมดจัดขึ้นที่ สนามศุภชลาศัย ใน กรุงเทพมหานคร, ประเทศไทย

 กรุงเทพมหานครสนามศุภชลาศัย ความจุ: 19,793250px

การแข่งขัน
 แบบพบกันหมด 
ทีมคะแนนลงเล่นชนะเสมอแพ้ได้เสียผลต่าง7321084+4 330305502302156−12302147−3

 นัดชิงอันดับที่ 3 

 นัดชิงชนะเลิศ 

ชนะเลิศ

อันดับดาวซัลโว
4 ประตู
  Mohammed Salem Al-Enazi

3 ประตู
  Niklas Skoog

2 ประตู
  Johan Elmander
  มานิตย์ น้อยเวช

1 ประตู
  Back Young-chul
  Jon Yong-Chol
  Kim Myong-Won
  Kim Yong-Jun
  Nam Song-chol
  Hussein Yasser
  Sayed Ali Bechir
  Alexander Farnerud
  Daniel Majstorović
  Markus Johannesson
  Tobias Grahn
  ดัสกร ทองเหลา
  ณรงค์ชัย วชิรบาล
  พิชิตพงษ์ เฉยฉิว
  ศรายุทธ ชัยคำดี
  เทิดศักดิ์ ใจมั่น

1 การทำเข้าประตูตัวเอง
  ทนงศักดิ์ ประจักกะตา (ในนัดที่พบกับ สวีเดน)

แหล่งข้อมูลอื่น
 ผลการแข่งขันคิงส์คัพ ที่ RSSSF

34
หมวดหมู่:การแข่งขันกีฬาในกรุงเทพมหานคร
หมวดหมู่:ฟุตบอลในประเทศไทยปี พ.ศ. 2546
คิงส์คัพ